**PROTOKOLL FRA**

**STYREMØTE FOR**

**NATURHISTORISK MUSEUM**

**UNIVERSITET I OSLO**

**25. november 2010 kl. 0900-12:30**

|  |  |
| --- | --- |
| Tilstede: | Eva Halland (fung. styreleder)Per Morten BarstadCharlotte Sletten BjoråSivert HattebergAne Senstad Guldahl Arild JohnsenEinar Uggerud Torgeir Bjørge Andersen Ola Tobias Hafslund |
| Forfall: | Kjeld Rimberg (Arne Bardalen kunne ikke møte, Eva Halland ledet møtet)Berit Forbord Moen Synnøve Knivsland (Ola Tobias Hafslund møtte) |
| Fra administrasjonen: | Arne BjørlykkeFridtjof Mehlum Elisabeth AronsenKnut Semb under sak V-33/10Cathrine Vollelv under sak V-34/10 og 35/10 |

Observatør: Anne Finnanger

Møtet ble holdt ved Økernmagasinet.

|  |  |
| --- | --- |
| **Sak 32/10** | [**Referat styremøte 04/10**](http://www.nhm.uio.no/om-museet/styret/moter/2010/2309/styrereferat%2027.mai.docx)Styret hadde spørsmål knyttet til to saker:*Sak 22/10:* Strategiplan: Det savnes fortsatt tiltak for å fremme likestilling i strategiplanen på tross av styrets kommentarer i møtet. Bjørlykke orienterte om utnevning av likestillingsutvalg som vil bli ført inn i planen, men imøteser gjerne øvrige forslag fra styret. *Sak 24/10:* Den opprinnelige bedømmelseskomitéen ble funnet inhabil og ny komité utnevnt, stipendiat i mykologi er nå tilsatt.  |
| *Vedtak:* | Referatet er godkjent. |
| **Sak 33/10** | [**Helse- miljø og sikkerhet ved NHM (inkl. Radon saken)**](http://www.nhm.uio.no/om-museet/styret/moter/2010/2309/Forside%20V%2020%20HMS.doc)Semb orienterte om status radonsaken. Resultatet av målinger foretatt etter at Palmehuset og driftsbygningen har blitt ventilert foreligger om kort tid. Kravet er maksimum 200 Bc. Tøyen Hovedgård er ferdig utredet. De foreslåtte tiltak krever godkjennelse av Riksantikvaren. Dette vil ta en del tid og det er derfor besluttet at administrasjonen skal flytte ut i mellomtiden. Brakkerigg er under bestilling. Øvrige lokaler blir målt i løpet av vinteren. Brakken kan også gi plass for andre ved NHM hvis det blir nødvendig. Vedlegg 2 om sykefraværet inneholder en feil: egenmeldinger for 3.kvartal var 0,3 ikke 1,3 %.  |
| *Vedtak:* | *Notatet om HMS- og sikkerhetssituasjonen ved NHM tas til orientering.*  |
| **Sak 34/10** | [**Økonomistatus**](http://www.nhm.uio.no/om-museet/styret/moter/2010/2309/saksfremlegg%2020.pdf) Vollelv kommenterte utsendte rapport og forklarte avvik og besvarte spørsmål. Det ligger nå an til et overskudd på rundt 2,7 millioner. Seksjonene har lykke bra med å tilpasse seg 2010 budsjettet. Bjørlykke orienterte status for tilsetting av ny avdelingsdirektør. Det er nå engasjert et rekrutteringsfirma. |
| *Vedtak:* | *Styrerapport økonomi NHM pr. oktober 2010 tas til etterretning.* |
| **Sak 35/10** | **Budsjett**Foreløpig budsjett ble kommentert. Det må senere korrigeres for korrekt årsresultat og vil først foreligge i endelig versjon til neste styremøte. UiO har innført nytt budsjetteringsverktøy ”Buddy” som vil gi bedre forutsigbarhet gjennom året.  Mehlum opplyste på spørsmål fra Johnsen at ordningene ”støtte til vitenskaplig/faglige reiser” og ”publiseringsstøtte” vil bli gjort gjeldende for tilsatte i hans seksjon.  |
| *Vedtak:* | *Rammebudsjett for 2011 godkjennes som foreslått.* |
| **Sak 36/10** | [**Årsplan**](http://www.nhm.uio.no/om-museet/styret/moter/2010/2309/V-sak%2023%20stedfortreder%20for%20direkt%C3%B8ren.docx)Bjørlykke redegjorde og besvarte spørsmål både til planene generelt og dokumentet spesielt. Noen feil og mangler ble påpekt og vil korrigeres i endelig versjon. Et åpent brev til styret fra en del tilsatte formidlet av styremedlem Johnsen vedrørende planer for nye basisutstillinger fikk så en grundig behandling. Styret så alvorlig på innvendingene og vedtok å behandle saken i første møte i 2011 (10/2). I mellomtiden fikk, etter forslag fra ledelsen, Mehlum i oppdrag å oppnevne en gruppe som skal utvikle forslag til hvordan systematikk kan innpasses bedre i planene. Ledelsen understreket at planene ikke var fastlagte.  |
| *Vedtak:* | *Vedlagte utkast til årsplan vedtas og styret gir direktøren fullmakt til å redigere inn kommentarer fra styret.* *Administrasjonen legger frem en skisse til videre prosess for utforming av de nye basisutstillingene.*  |
| **Sak 37/10** | **Møteplan 2011**Bjørlykke foreslår fem styremøter hvor tre tas i vårsemesteret og to på høsten. Styret sluttet seg til dette samt møtedag torsdag som i år. Første møte ble besluttet lagt til torsdag 10.februar. For at styret skal være best mulig oppdatert så vil det foreslås å legge to møter etter at resultatene for hhv. 1. og 2 tertial er ferdig og ett ”mellommøte” i mars med et tema. Bjorå foreslo omvisning i samlingene på NHM ved dette møtet. |
| *Vedtak:* | *Med unntak av det første styremøtet fastsettes møteplanen ved e-post godkjenning, eventuelt på første møte.*  |
|  |  |
| **Sak 38/10** | **Eventuelt** |
|  | Bjørlykke og direktøren på KHM ønsker begge å avskaffe felles tilsettingsråd som i dag bare har ansvar for tilsetting av ledere. Universitetsledelsen utarbeider et forslag til endring av museumsreglementet som framlegges styret for behandling i første styremøte i 2011.Styret ønsker å holdes bedre orientert om progresjon i tilsettingssaker.  |

|  |  |
| --- | --- |
| *Orienteringssaker***O-sak 18/10** | **Omvisning i lokalene på Økern**Jon Lønnve og Hans Jørgen Berg viste rundt og forklarte om planer for lokalene.  |
| **O-sak 19/10** | **Renovering av museumsbyggene – nye basisutstillinger**Bjørlykke ga en kort orientering om status. NHM har fått aksept av Kunnskapsdepartementet til å starte planlegging av renovering av museumsbygningene.  |
|  |  |
| **O-sak 20/10** | **Nordisk og europeisk samarbeid**Bjørlykke orienterte om medlemsskap i CETAF samt opprettelse av et to årig samarbeidsprosjekt finansiert av Nordisk ministerråd for å styrke samarbeidet mellom Naturhistoriske museer i Norden og de baltiske landene. Midlene skal gå til møter mellom direktørene, det første avholdt på NHM 2-3 november samt workshop for hhv formidlings- og samlingspersonale. NHM skal arrangere workshop om samlinger og digitalisering i mai 2011.  |

**Neste styremøte er 10/2 kl. 9:00 - 13:00**